ตกขาวมีกลิ่นแรงติดกางเกง คัน เวลามีเพศสัมพันธ์กับหลังมีเพศสัมพันธ์รู้สึกเจ็บตรงปากช่องคลอด มีเลือดออกคล้ายประจำเดือนมาประมาณ 2 อาทิตย์ค่ะ (หนูฉีดยาคุมแบบ3เดือน) ติดเชื้อโรคนี้มั้ยคะ
สวัสดีค่ะ อาการตกขาวมีกลิ่นแรงติดกางเกงและคัน อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 อวัยวะภายในอุ้งเชิงกรานอักเสบ อาจมีตกขาวผิดปกติ มีไข้ ปวดหน่วงท้องน้อยแนะนำพบสูตินรีแพทย์เพื่อตรวจภายในและตรวจดูลักษณะตกขาวเพื่อให้ได้การวินิจฉัยที่แน่นอนสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือด ควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์